joelniklaus/EU_Wikipedias huggingface dataset:
Jūros desanto laivas

Jūros desanto laivas – tai daugiafunkcis karo laivas, pritaikytas savarankiškai veikti priešo teritorijoje, išlaipinant bei paremiant iš oro desantininkus. Skirtingai nuo įprastų lėktuvnešių, šio tipo laivai vieni pajėgūs atlikti jūros kontrolės funkcijas.

Dauguma šios klasės laivų turi nuleidžiamuosius dokus (), per kuriuos gabenamomis jūros desantinėmis priemonėmis (amfibijos, kateriai ar pan.) vyksta karių išsilaipinimas į krantą.

Istorija 
Pirmąkart panašias funkcijas turinčius laivus buvo panaudota Antrajame pasauliniame kare. Tuo metu tai buvo prekybiniai laivai, perdirbti į lėktuvnešius, vadinamieji eskortiniai lėktuvnešiai. Jie buvo pernelyg lėti puolamosioms operacijoms, tačiau puikiai tiko pridengti iš oro desantininkus karo Ramiajame vandenyne metu.

Po Antrojo pasaulinio karo pradėjus plačiai karo reikmėms naudoti sraigtasparnius, dauguma lengvųjų lėktuvnešių buvo paversti pirmaisiais jūros desanto laivais. Vietnamo karo metu amerikiečiai naudojo nemažai šių laivų, tačiau dažniausiai tik kaip atsargų gabenimo bei atsitraukimo platformą. Viena iš pirmųjų operacijų, kada šie laivai tapo pagrindiniais karo veiksmų dalyviais – laikoma Sueco krizė, kada 1956 m. du Jungtinės Karalystės jūros desanto laivai, perdirbti iš lengvųjų lėktuvnešių „HMS Ocean“ ir „HMS Theseus“, per 90 minučių išlaipino 425 karius su 23 tonomis atsargų Port Saide ir padėjo perimti miesto kontrolę.

Tipai ir klasės 

 Landing Helicopter Assault (LHA)
 Tarawa klasės jūros desanto laivas (JAV) (Nebenaudojami)
 America klasės jūros desanto laivas (JAV)

 Landing Helicopter Dock (LHD)
 Wasp klasės jūros desanto laivas (JAV)
 Mistral klasės jūros desanto laivas  (Prancūzija)
 Juan Carlos I klasės jūros desanto laivas (Ispanija)
 Canberra klasės jūros desanto laivas (Australija)

 Landing Platform Helicopter (LPH)
 Iwo Jima klasės jūros desanto laivas (JAV) (Nebenaudojami)
 Ocean klasės jūros desanto laivas (Didžioji Britanija)
 Dokdo klasės jūros desanto laivas (Pietų Korėja)

Šaltiniai 

Karo laivai
Antanas Kosakovskis

Antanas Kosakovskis (Antoni Kossakowski; 1735–1798 m. rugsėjo 25 d.) – LDK valstybės veikėjas, paskutinis Livonijos kaštelionas (1789–1795), pasiuntinys į Ketverių metų seimą.

Biografija 
Lietuvos žymios grafų Kosakovskių giminės atstovas, herbo „Ślepowron“ savininkas. Žemaitijos stalininko ir Kauno sargybinio Dominyko Kosakovskio (1711–1743) ir Marijanos Zabielaitės antrasis sūnus. Broliai – Vitebsko ir Breslaujos vaivada, Vaitkuškio savininkas Mykolas, Livonijos vyskupas Juozapas ir Lietuvos didysis etmonas Simonas Martynas.

Būdamas žymios Lietuvos bajorų giminė atstovas, Antanas Kosakovskis užėmė eilę valstybinių ir karinių pareigybių. 1759 metais – Kauno sargybinis ir paseniūnis, buvo išrinktas Lietuvos Tribunolo deputatu. 1762 metais – Lietuvos kariuomenės įgulos vėliavininkas. 1765 metais gavo Kauno žemės raštininko pareigybę.

1777 metais Antanas Kosakovskis, mokėdamas kirilicą ir senąją baltarusių kalbą, buvo pakviestas į Varšuvą dalyvauti sudarant LDK Metrikos kopiją. 1780 metais buvo išrinktas pasiuntiniu į seimą nuo Kauno pavieto. 1783 metais gavo Kauno pakamario pareigybę ir Švento Stanislovo ordiną.

1784 metais su rusų pasiuntinio Magnuso fon Štakelbergo pagalba Antanas Kosakovskis pabandė gauti Minsko kašteliono pareigybę, bet tą pareigybę užėmė Simonas Zabiela. 1786 metais pretendavo į Mstislavlio kaštelionus, tačiau kaštelionu tapo Juozapas Chrapovickis.

1788 metais Antanas Kosakovskis buvo išrinktas pasiuntiniu nuo Kauno pavieto į Ketverių metų seimą (1788–1792). Dalyvavo komisijoje departamento kariams tikrinti, 1789 metais buvo išrinktas seimo teisėju. Vėliau seimo darbe nedalyvavo ir dalyvavo atstovaujant Kauno pavietą Lietuvos Tribunole. 1789 m. rugsėjo 30 d. gavo Livonijos kašteliono pareigybę. 1791 metais tapo Baltojo erelio ordino kavalieriumi. 1792 metais rusų pasiuntinys Jakovas Bulgakovas įnešė Antano Kosakovskio vardą į Lenkijos-Lietuvos pasiuntinių ir senatorių, pasisakiusių prieš naują ATR konstituciją, priimtą 1791 m. gegužės 3 d., sąrašą.

1792 metais Livonijos kaštelionas Antanas Kosakovskis prisijungė prie Targovicos konfederacijos, kur vykdė Lietuvos generalinės konfederacijos patarėjo funkcijas.

1794 metais, Tadeušo Kosciuškos sukilimo metu, Antanas Kosakovskis buvo areštuotas sukilėlių, kuriems vadovavo Romualdas Giedraitis savo šeimos dvare Martyniškyje (prie Jonavos). Buvo apkaltintas valstybės išdavimu ir turėjo stoti prieš teismą, bet asmeniniu Tadeušo Kosciuškos įsakymu buvo išlaisvintas. Du jo broliai buvo sukilėlių pakarti.

1798 m. rugsėjo 25 d. Antanas Kosakovskis mirė savo dvare – Martyniškyje (Lietuva).

Šeima 

Nuo 1763 metų buvo vedęs Eleonorą Straševičiūtę, su kuria turėjo tris dukteris: Aną, Marijoną, Efrosiniją ir keturis sūnus: Joną Nepomuką, Mykolą, Juozapą Antaną ir Simoną. Jo sūnus Juozapas Antanas Kosakovskis (1771–1842) buvo Prancūzijos armijos generolas ir imperatoriaus Napoleono I Bonaparto adjutantas.

Literatūra 
 Krakowski Bernard. Kossakowski Antoni. // Polski Słownik Biograficzny. Tom XIV. Wrocław – W-wa – Kraków, 1968–1969. С. 263

Nuorodos 

|-

Kosakovskiai
Livonijos kaštelionai
Nordika

Nørdika – prekybos centras Vilniaus pakraštyje, šalia baldų parduotuvės „Ikea“.

Prekybos centro plotas – apie 40 000 m². Jame veikia daugiau nei 30 vietinių ir tarptautinių prekybos tinklų parduotuvių bei maitinimo įstaigų, tarp kurių yra „Rimi“, „Elektromarkt“, „McDonald's“

Antrasis statybų etapas 

Po antrojo prekybos centro statybų etapo 2016 m. gegužės 5 d. „Nordikoje“ duris atverė 17 tūkst. m² „Senukų“ parduotuvė ir dar keletas kitų parduotuvių. Prekybos centro plotas išaugo nuo 20 000 m². iki 40 000 m².

Išnašos

Nuorodos 

 Oficialus prekybos slėnio puslapis

Lietuvos prekybos ir pramogų centrai
Vilniaus pastatai
What a Time to Be Alive

What a Time to Be Alive – bendras kanadiečių reperio Drake ir amerikiečių reperio Future dainų rinkinys (mixtape), išleistas 2015 m. rugsėjo 20 d. Nepaisant nelabai sėkmingų kritikų įvertinimų, per pirmąją savaitę buvo parduota 375 tūkstančiai albumo kopijų, taip debiutuojant pirmoje „Billboard 200“ topo vietoje. Tai buvo antrasis abiejų atlikėjų albumas, išleistas 2015 m. ir pasiekęs pirmąją vietą.

Dainų sąrašas 

2015 albumai
Drake albumai
Medicinos Diagnostikos ir Gydymo Centras

UAB  „SK Impeks Medicinos diagnostikos centras“  - medicinos diagnostikos ir gydymos centras, įsteigtas Vilniuje. Įmonė veiklą pradėjo 1995 m. Šiuo metu medicinos centre teikiamos įvairios reabilitacijos, sveikatingumo bei kitos medicinos paslaugos, atliekami tyrimai.

Istorija 

1995 m. pradėta  UAB  „SK Impeks Medicinos diagnostikos centras“ veikla. 

1995 m. įsigytas pirmasis Lietuvoje  kompiuterinis tomografas.

2005 m. atidarytas naujas medicinos centro korpusas, kur pradėjo veikti chirurgijos centras su stacionariniu ir dienos chirurgijos, anesteziologijos, reanimacijos ir intensyvios terapijos skyriais, trimis operacinėmis ir ligonių palatomis.

2007 m. chirurgijos centre atlikta 1000-oji operacija. 

2010 m.  Medicinos diagnostikos centro pavadinimas pakeistas į Medicinos diagnostikos ir gydymo centrą.
 
2011 m. centro Laboratorinės diagnostikos centras akredituotas pagal tarptautinį specialiai medicinos laboratorijoms skirtą ISO 15189 standartą.

2012 m. centras akredituotas pagal standartą Treatment Abroad, Code of practice. 

2012 m. dvigubai išplėstas chirurgijos stacionaro padalinys.  

2015 m. centrui suteikta tarptautinė akreditacija „Joint Commission International“ (JCI) ligoninės standartas. 

2015 m. centrui suteiktas  tarptautinis medicinos turizmo kokybės sertikatas TEMOS („Excellence in Medical Tourism“ ir „Quality in International Patient Care“). 

2015 m. įsigytas moderniausias Lietuvoje magnetinio rezonanso tomografas. 

2015 m. medicinos diagnostikos ir gydymo centras dalyvavo projekte „Skambantys kūnai“.

Statistika  

Medicinos diagnostikos ir gydymo centras siūlo per 1100 įvairiausių sveikatos priežiūros profilaktikos, diagnostikos, terapinio ir chirurginio gydymo, reabilitacijos, slaugos ir kitų paslaugų, chirurgijos centre atliekama per 100 įvairių rūšių operacijų. Per metus centre apsilanko per 80 000 pacientų.

Šaltiniai 

Lietuvos įmonės

Lietuvos sveikatos organizacijos
Rolandas Boravskis

Rolandas Boravskis (g. 1971 m. sausio 16 d. Vilniuje) – Lietuvos aktorius, režisierius.

Biografija 
1978–1986 m. mokėsi  Vilniaus 22-oje vidurinėje mokykloje, 1986–1989 m. Vilniaus 57-oje vidurinėje mokykloje. 1989–1990 m. Vilniaus radiotechnikos ir tiksliosios matematikos profesinėje technikos mokykloje įgijo III kategorijos šaltkalvio įrankininko kvalifikaciją. Dirbo Vilniaus „Sigmos“ gamykloje, Mokytojų namuose. 1992–1996 m. studijavo Lietuvos muzikos akademijoje. 1997 m. įgijo teatro meno magistro laipsnį. Nuo 2011 m. vienas iš VšĮ „Ekspertai.eu“ steigėjų, direktorius.

Filmavosi daugelyje kino filmų ir TV serialų. Dirba Vilniaus kameriniame teatre. 

2012 m. kandidatavo LR Seimo rinkimuose.  2015 m. spalio 10 d. sunkiai susižeidė, Vilniuje iškritęs iš penkto aukšto.

Filmografija 

 2002 – Banditas Uksusas –  Gedimino 11 , rež. Raimundas Banionis , TV3
 2003 -  Banditas Jakutas – Lietuviškas Tranzitas, rež Evaldas Kubilius – TV3 , НТВ
 2005 – Kareivis – Dievų miškas , rež Algimantas Puipa
 2006 – Pulkininkas – Zero , rež Emilis Vėlyvis
2007 – Daktaras – Nuodėmės Užkalbėjimas, rež Algimantas Puipa
 2008 – Gramovas – Pasipriešinimas , rež Edward Zwick
 2008 – Daktaras – Kalnietis: Ištakos , rež Brett Leonard
 2009 – Erlandas Laurinavičius – Lorensas – Nemylimi , rež Sigitas Račkys , TV3
 2010 – Daktaras – Муж Моей Вдовы , rež Леонид Горовец
 2010 – Erlandas Laurinavičius – Lorensas – Svetimi , rež Sigitas Račkys ,  TV3
 2010 – Vitas Pocius – Drąsos Kaina – rež Raimundas Banionis , TV3
 2011 – Erlandas Laurinavičius – Lorensas – Pasmerkti , rež Sigitas Račkys , TV3
2013 – Klebonas Kavaliauskas – Laiškai Sofijai – rež, Robert Mullan
 2013 – Erlandas Laurinavičius – Lorensas – Pasmerkti 2  , rež Saulius Balandis , TV3
 2014 – Erlandas Laurinavičius – Lorensas – Pasmerkti 3 , rež  Saulius Balandis , TV3
 2015 – Narkomafijos bosas Ingis – Juodos Katės , rež Inesa Kurklietytė , LNK
 2015 – Plastikos Chirurgas – Visi vyrai – Kiaulės, rež Rolandas Boravskis  , LNK
 2017 – Vaiko tėvas – Šviesoforas rež, Sigitas Račkys , TV3
 2018 –  Erlandas Laurinavičius – Lorensas – Pasmerkti 4 , rež Ramūnas Rudokas , TV3

Šaltiniai

Nuorodos 
 IMDb profilis

Lietuvos aktoriai
Lietuvos režisieriai
Ričardas Pocius

Ričardas Pocius (g. 1970 m. birželio 18 d.) – Lietuvos karininkas.

Biografija 

1997 m. baigė Kanados ginkluotųjų pajėgų mokyklą, 1999 m. – Vilniaus universiteto Teisės fakultetą.

1990–1991 m. Krašto apsaugos departamento prie Lietuvos Respublikos Vyriausybės inspektorius. 1991–1998 m. Lietuvos kariuomenės Savanoriškoji krašto apsaugos tarnybos Informacijos skyriaus viršininkas.

1998–1999 m. Lietuvos taupomojo banko Prevencijos ir informacijos apsaugos skyriaus viršininkas. 1999–2002 m. Lietuvos Respublikos Specialiųjų tyrimų tarnybos komisaras-specialusis agentas patarėjas. 2002–2004 m. Krašto apsaugos ministerijos Generalinė inspekcijos Tyrimų skyriaus viršininko pavaduotojas.

2004–2006 m. Lietuvos karo policijos vado pavaduotojas ikiteisminiam tyrimui, 2006–2012 m. – policijos vadas. 2012–2015 m. Lietuvos kariuomenės Karo tarnybos skyriaus viršininkas. 2015-2022 m. Viešojo saugumo tarnybos vadas.

Šaltiniai 

Lietuvos vidaus tarnybos generolai
2015 m. Belgijos Grand Prix

2015 m. Belgijos Grand Prix – 11-tos 2015 m. Formulės 1 sezono lenktynės. Jos vyko rugpjūčio 21-23 dienomis Spa-Francorchamps trasoje.

Kvalifikacija 

Pastabos
 – Romain Grosjean gavo 5 starto pozicijų baudą dėl pavarų dėžės keitimo.
 – Kimi Räikkönen gavo 5 starto pozicijų baudą dėl pavarų dėžės keitimo.
 – Max Verstappen gavo 10 vietų baudą dėl 6-ojo galio agregato naudojimo.
 – Jenson Button gavo 50 starto vietų baudą dėl įvairių galios agregato keitimų.
 – Fernando Alonso gavo 50 starto vietų baudą dėl įvairių galios agregato keitimų.

Lenktynės 

Pastabos
 – Sebastian Vettel buvo klasifikuotas, nes įveikė daugiau nei 90 proc. lenktynių distancijos.

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2015 sporte
Paluknė (ežeras)

Paluknė arba Bundinis – ežeras rytų Lietuvoje, Ignalinos rajone, apie 1,8 km į šiaurės vakarus nuo Ginučių, šalia šiaurinių Almajo krantų. Patenka į Aukštaitijos nacionalinį parką. Ežero ilgis iš pietvakarių į šiaurės rytus 0,24 km, plotis 0,22 km, kranto linijos ilgis 0,71 km.  Altitudė 139,9 m. Pakrantės užpelkėjusios, aplink plyti Linkmenų miškas. Ežeras nenutekantis, priklauso Almajo ežero baseinui.

Prie šiaurinio Paluknės kranto įsikūręs Papliaušys.

Ežerėvardžio Bundìnis pamatinė lytis, matyt, *Bandinis ir kildintina iš žodžio banda („pasėliai, samdininko užsėtas laukas“).

Šaltiniai 

Ignalinos rajono ežerai
Lauryšavos vienuolyno antspaudas

Lauryšavos vienuolyno antspaudas () – viduramžių epochos (XIII–XIV a.) matrica–antspaudas, rastas Lauryšavos vyrų vienuolyne (Lauryšavos kaimas, Ščorsų apylinkės, Naugarduko r., Gardino sritis, Baltarusija) archeologinių kasinėjimų metu 2015 m. Halyčo–Volynės kronikoje minima, kad vienuolynas buvo įkurtas apie 1260 m., o jo įkūrėjas ir vienas iš vienuolių buvo Vaišelka (Lietuvos didysis kunigaikštis 1264–1267 m.).

Kasinėjimus atliko Lauryšava archeologų ekspedicija, kurią sudarė savanoriai (jaunimas, studentai ir moksleiviai), o jai vadovavo istorijos mokslų daktaras, profesorius Siarhej Rassadzin (Minskas). Antspaudas pagamintas iš skalūno akmens ir yra stačiakampio formos. Vienoje jo briaunoje išraižytas užrašas «Šventoji dykuma» (brus. „Святая пустынь“). Užraše naudojamos graikų kalba ir rytų slavų kirilica: Ά(για) Пꙋ[С]ТІN.

Radinys papildė ankstyvųjų antspaudų, priklausiusių Lietuvos Didžiajai Kunigaikštystei, rinkinį.

Šaltiniai

Nuorodos 
 Археологи говорят о второй за год сенсации  // www.tvr.by. – 2015.09.11. 
 Пячатку XIII стагоддзя прэзентавалі на падвор'і Свята-Елісееўскага мужчынскага манастыра  (baltarusių k.) // tvr.by. – 2015.11.02.   

Gardino srities istorija
Baltarusijos archeologija
Antspaudai
Lietuvos Didžioji Kunigaikštystė
Ubuntu Mate

Ubuntu Mate – operacinė sistema, sukurta Ubuntu Linux pagrindu, tačiau tebenaudojant ir toliau vystant GNOME 2 darbastalio aplinką (tą pačią, kurią Ubuntu naudojo iki versijos 11.04).

Susikūrimo istorija 
Ilgą laiką žymi dalis Linux distribucijų naudojo GNOME 2 darbastalio aplinką, prie kurios dauguma vartotojų buvo įpratę. Tačiau maždaug apie 2011 metus tiek Ubuntu, tiek ir GNOME vystymo grupės nusprendė šios aplinkos atsisakyti, pakeisdami ją naujai vystomais ir gerokai skirtingais variantais. Ubuntu pradėjo naudoti Unity. GNOME grupė pradėjo vystyti GNOME 3, kuris tapo daugelio kitų distribucijų standartine aplinka. Kurį laiką dar buvo galima panorėjus persijungti atgal į GNOME 2, vėliau šios galimybės buvo pašalintos.

Nors daliai vartotojų naujieji variantai patiko, visgi šie pertvarkymai sukėlė nemažą dalies Linux vartotojų bendruomenės nepasitenkinimą. Be tiesiog skirtingos sąsajos, kurią reikėjo aiškintis, prisidėjo dar ir tai, kad GNOME 3 ir Unity autoriai sąmoningai ribojo vartotojui prieinamas darbastalio konfigūravimo galimybes, būdami įsitikinę, jog patys gali nuspręsti geriau. Dalis tų apribojimų yra apeinami tiesiogiai redaguojant konfigūracijos tekstinius failus, ir dalis panaikintų galimybių po protestų buvo grąžinta atgal.  Sudėtingi grafiniai efektai reikalavo daug resursų. . Linus Torvalds, Linux branduolio autorius, kategoriškai atsisakė naudoti GNOME 3 tačiau vėliau persigalvojo, teigdamas, jog „su tinkamais plėtiniais ir konfigūravimu“ ta aplinka pakenčiama.

Kaip atsakas į visą šį nepasitenkinimą atsirado MATE projektas, savo tikslu paskelbęs toliau vystyti bei prižiūrėti GNOME 2 darbastalio aplinką. Nors MATE iš esmės galima sukonfigūruoti ir Fedora, Ubuntu bei kitoms distribucijoms, Ubuntu MATE yra MATE „gimtoji“ distribucija, kurią galima naudoti be baimės, jog po eilinio atnaujinimo įprastinio darbastalio paleisti nebepavyks.

Autoriai ir platintojai 
Ubuntu MATE projektą inicijavo Martin Wimpress ir Alan Pope, pirmajai versijai panaudodami Ubuntu 14.10., ir netrukus išleisdami ilgai palaikomą 14.04 LTS variantą. 2015 m. vasario mėn. Ubuntu MATE įgavo oficialų Ubuntu varianto statusą. Tai reiškia jog MATE kūrėjai galės naudotis didele dalimi Ubuntu vystymui skirtos infrastruktūros (serverių ir pan). 

2015 m. Ubuntu MATE grupė sudarė sutartis su Anglijos kompiuterių firmomis Entroware ir LibreTrend, planuodami pardavinėti kompiuterius su įdiegta ir palaikoma Ubuntu Mate versija.

Vystymas ir ypatumai 
Ubuntu MATE kiek įmanoma siūlo Ubuntu standartinėmis laikomas programas, jei tik jos vis dar suderinamos. Taip pat leidžiami variantai Raspberry Pi. Nors išoriškai MATE atrodo kaip GNOME 2 aplinka, sąsajos elementų kodas jau remiasi beveik vien GTK3 sistemine biblioteka.

Šaltiniai 

Linux platinamieji paketai
Lukas Spalvis

Lukas Spalvis (g. 1994 m. liepos 27 d.) – Lietuvos futbolininkas, rungtyniaujantis puolėjo pozicijoje. Savo laiku atstovavo Lietuvos jaunimo rinktinėms ir nacionalinei rinktinei.

Karjera 
Treniravosi Vokietijos jaunimo ekipose. 2012 m. tapo Danijos „Aalborg BK“ jaunimo komandos nariu.

Aalborg BK 
2013 m. debiutavo Danijos Superlygoje prieš „Viborg FF“ klubą. 

2015 m. sezoną pradėjo ypač rezultatyviai, tapdamas rezultatyviausiu lygos žaidėju.

Sporting 
L. Spalvis nuo 2016 m. liepos mėn. karjerą tęsė viename pajėgiausių Portugalijos klubų Lisabonos „Sporting". Sezoną baigė Danijoje.

Kaiserslautern 
2017 m. liepos 6 d. sezonui nuomos pagrindais persikėlė į Vokietijos 1. FC Kaiserslautern klubą.

Kaiserslautern 
2018 m. gegužės pradžioje pasirašė ketverių metų kontraktą su Kaizerslauterno klubu. 

2018 m. rugpjūčio mėn. patyrė ilgalaikę kelio traumą, buvo tikimasi kad sugrįš į aikštę 2021 m. Tuo pat metu (2020 m. birželio-gruodžio mėn.) Kaizerslauterno klubas išgyveno finansinę krizę, L. Spalvis sugrįžo į Lietuvą, ir kurį laiką treniravosi „Panevėžio“ klube. Vėliau sugrįžo į Kaiserslautern, tačiau 2021 m. spalio viduryje klubas sutartis su klubu buvo nutraukta abipusiu susitarimu.

Rinktinės 
Lukas Spalvis buvo Lietuvos U-19 ir U-21 rinktinių nariu, 2014 m. debiutavo nacionalinėje rinktinėje, varžybose prieš Kazachstaną.

Įvarčiai rinktinėje

Laimėjimai 
AaB
 Danijos Superliga: 2013–14
 Danijos futbolo taurė: 2013–14
 Geriausias Lietuvos futbolininkas: 2015

Šaltiniai

Nuorodos 
 [ Soccerway]
 [ Transfermarkt]
 National-Football-Teams.com

Lietuvos futbolininkai
Vimerbis

Vimerbis () – miestelis pietų Švedijoje, Smolande, Kalmaro lėne, prie Stongono (Stångån) upės. Savivaldybės centras. Daug kur išlikusi viduramžiška architektūra.

Vimberis garsėja tuo, kad 1907 m. čia gimė žymi švedų vaikų rašytoja Astrida Lindgren. Veikia jai skirtas muziejus ir pramogų parkas.

Istorija 

Miestelis žinomas nuo XIV a.

Giminingi miestai 
  Joniškis
  Fargas (Šiaurės Dakota)

Švedijos miestai
Krasimir (vardas)

Krasimir – slaviškos kilmės vyriškas vardas, paplitęs Bulgarijoje. Vardo reikšmė dviguba, nes tai sudurtinis vardas, susidedantis iš krasa reiškiančio „gražus“ ir mir reiškiančio „taika“ arba „pasaulis“.

Panašūs vardai 
 Krassimir – tas pats vardas tik rašomas su dviem S raidėmis.
 Krasimira – moteriška vardo versija.
 Mira – Krasimira trumpinys, moteriškas vardas.

Žinomi žmonės 
 Krasimir Balakov – buvęs žymus Bulgarijos futbolininkas.
 Krasimir Khristov – praeityje garsus bulgarų kanojininkas.
 Krasimir Kolev – buvęs praeityje garsus Bulgarijos futbolo vartininkas.

Šaltiniai 

Vardai
Krasimira (vardas)

Krasimira – slaviškos kilmės moteriškas vardas kildinamas iš viduramžių laikų, paplitęs Bulgarijoje. Vardo reikšmė dviguba, nes tai sudurtinis vardas, susidedantis iš krasa reiškiančio „gražus“ ir mir reiškiančio „taika“ arba „pasaulis“.

Panašūs vardai 
 Krasimir – vyriška vardo forma.
 Mira – Krasimira trumpinys, moteriškas vardas.

Žymūs žmonės 
 Krasimira Bogdanova – buvusi garsi Bulgarijos krepšininkė, 1980 m. Maskvoje vykusių vasaros olimpinių žaidynių sidabro medalio laimėtoja.
 Krasimira Gyurova – buvusi garsi bulgarų krepšininkė, 1976 m. Montrealio vasaros olimpinių žaidynių bronzos medalio laimėtoja.

Šaltiniai 

Vardai
Filipas Kazimieras Obuchovičius

Filipas Kazimieras Obuchovičius (; apie 1600–1656 m. rugsėjo 6 d.) – LDK valstybės veikėjas, Smolensko vaivada, kariškis, diplomatas, rašytojas-memuaristas.

Biografija 
Lietuvos didžiosios kunigaikštystės rusėniškos kilmės bajorų Obuchovičių giminės iš Voluinės atstovas. Herbas „Jasieńczyk. Valdė dvarus Naugarduko vaivadijoje. Obuchovičiai užėmė svarbius valstybinius-administracinius postus Lietuvos didžiojoje kunigaikštystėje.

Jo tėvas, Teodoras Obuchovičius, tarnavo Mozyriaus žemės teisėju.

Filipas Obuchovičius baigė Zamoisko akademiją. Vėliau tarnavo vaiskiu Mozyriuje, karaliaus rotmistru. 1632 metais jį, kaip teisių ir vietos papročių žinovą, deputatų seimelyje Mozyriaus bajorai išrinko pasiuntiniu (deputatu) į aukščiausią apeliacinį teismą – Lietuvos Vyriausiąjį Tribunolą.Gožsko, Cirinsko ir Belsko seniūnas. 1653-1656 m. - Smolensko vaivada. Buvo Naugarduko bajorijos atstovu 1639, 1640, 1645 ir 1646 m. ATR Seime, taip pat 1648 konvokaciniame Seime. Buvo ATR pasiuntiniu Rusijoje ir Venecijos Respublikoje. Paliko dienoraščio rankraštį, kurį vėliau pratęsė jo sūnūs. 

Palaidotas Naugarduko jėzuitų bažnyčioje.

Literatūra 
 Обуховичи // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907

Išnašos

Nuorodos 
 Обухович Филипп Казимир

|-

Obuchovičiai
Smolensko vaivados
Vitebsko vaivados
Lietuvos didieji raštininkai
Baltarusijos poetai
ATR seimo maršalkos
Bielsko seniūnai
ATR Seimo atstovai
Fetty Wap

Willie Maxwell II (g. 1991 m. birželio 7 d.), geriau žinomas kaip Fetty Wap – amerikiečių reperis, išgarsėjęs 2014 m., išleidęs singlą „Trap Queen“, kuris pasiekė antrąją vietą „Billboard Hot 100“ tope. 2015 m. rugsėjį buvo išleistas debiutinis atlikėjo albumas "Fetty Wap, kuris debiutavo pirmoje „Billboard 200“ topo vietoje.

Atlikėjui vaikystėje abiejose akyse išsivystė glaukoma. Daktarams nepavyko išgydyti vienos akies ir ji buvo pakeista dirbtine.

Diskografija 
 Fetty Wap (2015)
 Trap & B (2020)
 The Butterfly Effect (2021)

Nuorodos 
 
 

JAV atlikėjai
Hiphopo atlikėjai
Fetty Wap (albumas)

Fetty Wap – debiutinis to paties pavadinimo amerikiečių reperio albumas, išleistas 2015 m. rugsėjo 25 d. Albumas susilaukė teigiamų kritikų įvertinimų ir, per pirmą savaitę pardavus 129 tūkstančius kopijų, debiutavo pirmoje „Billboard 200“ topo vietoje.

2016 m. „Grammy“ apdovanojimuose singlas „Trap Queen“ buvo nominuotas geriausios repo dainos ir geriausio repo atlikimo nominacijose.

Dainų sąrašas 

2015 albumai
Senegalo vyrų krepšinio rinktinė

Senegalo vyrų krepšinio rinktinė – krepšinio komanda, tarptautinėse varžybose atstovaujanti Senegalo valstybei. Dalyvavo 4 olimpiadose, 4 pasaulio čempionatuose, 28 Afrikos čempionatuose. Fiba reitinge užima 31-ą vietą.

Pasiekimai olimpiadose 
 1968 – 15 vieta
 1972 – 15 vieta
 1980 – 11 vieta

Pasiekimai Afrikos čempionatuose 

 1962 – 
 1964 – 5 vieta
 1965 – 4 vieta
 1968 – 1 vieta 
 1970 – 2 vieta 
 1972 – 1 vieta 
 1974 – 2 vieta 
 1975 – 2 vieta 
 1978 – 1 vieta 
 1980 – 1 vieta 
 1981 – 5 vieta
 1983 – 3 vieta 
 1985 – 4 vieta
 1987 – 6 vieta
 1989 – 3 vieta 
 1992 – 2 vieta 
 1993 – 3 vieta 
 1995 – 2 vieta 
 1997 – 1 vieta 
 1999 – 7 vieta
 2001 – 7 vieta
 2003 – 4 vieta
 2005 – 2 vieta 
 2007 – 9 vieta
 2009 – 7 vieta
 2011 – 5 vieta
 2013 – 3 vieta 
 2015 – 4 vieta
 2017 – 3 vieta

Pasiekimai pasaulio čempionatuose 
 1978 – 14 vieta
 1998 – 15 vieta
 2006 – 22 vieta
 2014 – 16 vieta
 2019 – 30 vieta

Senegalo sporto rinktinės
Vyrų krepšinio rinktinės
Darnaus vystymosi tikslai

Darnaus vystymosi tikslai (DVT) – tai siekių, susijusių su ateities tarptautine plėtra, rinkinys. Jį sudarė Jungtinės Tautos, šiuos siekius propaguodamos kaip tarptautinius darnaus vystymosi tikslus. Ši programa pakeitė „Tūkstantmečio vystymosi tikslų“ programą, pasibaigusią 2015 m. DVT programa bus vykdoma nuo 2015 m. iki 2030 m. Suformuluota 17 tikslų ir 169 konkrečių užduočių tiems tikslams pasiekti.

Tikslai

2015 m. rugpjūčio mėn. 193 šalys susitarė dėl šių 17 tikslų:
 Skurdui ne: Panaikinti bet kokį skurdą bet kurioje vietoje.
 Badui ne: Užbaigti badą, užtikrinti maisto saugumą ir pagerinti mitybą bei skatinti darniosios žemdirbystės kultūrą.
 Gera sveikata: Užtikrinti galimybę gyventi sveikai ir skatinti visų ir visų amžiaus grupių žmonių gerovę.
 Kokybiškas ugdymas: Užtikrinti įvairiapusį ir nešališką kokybišką ugdymą bei skatinti visiems prieinamą mokymąsi visą gyvenimą.
 Lyčių lygybė: Pasiekti lyčių lygybę ir paremti moteris bei mergaites.
 Švarus vanduo ir sanitarijos priemonės: Užtikrinti, kad švarus ir tinkamai kontroliuojamas vanduo būtų prieinamas visiems.
 Atsinaujinanti ir prieinama energija: Užtikrinti įperkamos, patikimos, tvarios ir modernios energijos šaltinių prieigą visiems.
 Geros darbo vietos ir ekonomika: Skatinti tvarią, visapusę ir darnią ekonomikos raidą, užtikrinti pilnutinį ir produktyvų aprūpinimą darbu ir tinkamą darbą kiekvienam.
 Inovacijos ir gera infrastruktūra: Sukurti lanksčią infrastruktūrą, skatinti visapusę ir tvarią pramonės plėtrą bei puoselėti naujoviškumą.
 Nelygybės sumažinimas: Sumažinti nelygybę tarp atskirų šalių.
 Tvarūs miestai ir bendrijos: Miestus ir gyvenvietes padaryti patogius, saugius, lanksčiai prisitaikančius prie aplinkybių ir tvarius.
 Atsakingas išteklių naudojimas: Užtikrinti tvarius naudojimo ir gamybos modelius.
 Klimato apsaugos veiksmai: Neatidėliojant imtis veiksmų klimato kaitai stabdyti ir jos padariniams šalinti.
 Tvarūs vandenynai: Saugoti ir atsakingai naudoti okeanus, jūras ir jų išteklius užtikrinant tvarią jų raidą.
 Darnus sausumos naudojimas: Tausoti ir atkurti sausumos ekosistemas, skatinti darnų jų naudojimą, atsakingai valdyti miškų išteklius, kovoti su dykumėjimu, sustabdyti ir atstatyti dirvožemio degradaciją, sustabdyti biologinės įvairovės nykimą.
 Taika ir teisingumas: Remti taikios ir tolerantiškos visuomenės plėtrą, suteikti galimybę visiems apginti savo teises teisėtomis priemonėmis ir įsteigti skaidriai ir efektyviai veikiančias daugiafunkces institucijas visuose lygiuose.
 Darnaus vystymosi partnerystė: Atgaivinti pasaulinę partnerystę siekiant tvarios raidos ir sustiprinti jos įgyvendinimo priemones.

Šaltiniai

Aplinkotyra
Vystymosi ekonomika
Sociologija
Jungtinės Tautos
Park Café

„Park Café“ buvo Liuksemburgo pop ir džiazo grupė, gyvavusi 1986–1993 metais.

Biografija 

Grupė suformuota 1986 metais narių Maggie Parke (vokalas), Gast Waltzing (trimitas) ir Rom Heck (gitara). Maggie yra amerikietė, o Gast ir Rom gimė Liuksemburge.

1987 metais išleistas debiutinis albumas „Park Café“, o po metų muzikantai buvo festivalio Le Printemps de Bourges dalyviai.

1989 m. „Park Café“ laimėjo Liuksemburgo nacionalinę atranką į 1989 m. „Euroviziją“. Grupė, konkurse atlikusi dainą „Monsieur“ (), sugebėjo aplenkti tik du konkurentus ir užėmė 20 vietą. 5 taškus skyrė Prancūzija, 3 – Ispanija.

Trio gyvavo iki 1993 metų ir savo muzikinę veiklą vystė tik Liuksemburge. Per tą laiką išleido du albumus.

Diskografija 
 Park Café (1987)
 Monsieur (1989)

Nuorodos 
 Daina Monsieur

|-

Pop atlikėjai‎
Džiazo atlikėjai‎
Liuksemburgo atstovai Eurovizijoje
1989 m. Eurovizijos dalyviai
Henrikas Liudvikas Liubomirskis

Kunigaikštis Henrikas Liudvikas Liubomirskis (1777 m. rugsėjo 15 d., Rovno – 1850 m. spalio 20 d., Drezdenas) – magnatas, politinis veikėjas, literatūrinis kuratorius, kunigaikščių Liubomirskių muziejaus Lvove įkūrėjas, 1-masis Pševorsko ordinatas (1825–1850).

Biografija 

Rusijos kunigaikščių Liubomirskių giminės atstovas, herbo „Družina“ savininkas. Kijevo kašteliono ir Lenkijos armijos generolo-leitenanto Juzefo Liubomirskio (1751–1817) ir Liudvikos Sosnovskos (1751–1836) vyresnysis sūnus. Jaunesnysis brolis – Frydrichas Vilhelmas (1779–1848).

Austrijos Pševorsko linijos Liubomirskių giminė pradininkas. 1825 metais tapo pirmuoju paveldimu Pševoro ordinartoriumi. 

Žinomas kaip Lvovo nacionalinės Osolinskių vardo bibliotekos kuratorius. 

Nuo 1813 metų – masonų ložės narys, Krokuvoje.

Šeima ir vaikai 

1807 m. gegužės 24 d. Korce vedė kunigaikštytę Terezę Čartoriskaitę (1785 m. liepos 13 d. – 1868 m. gruodžio 31 d.), Lietuvos didžiojo stalininko ir Lucko seniūno, kunigaikščio Juozapo Klemenso Čartoriskio (1740–1810), ir Barboros Liubomirskos (kunigaikštytė Jablonovskaitė) (1760–1844) dukrą. Sutuoktiniai turėjo keturis vaikus:

 Dorota (1807–1832)
 Izabelė Marija (1808–1890), vyras nuo 1829 metų kunigaikštis Vladislavas Jeronimas Sanguška (1803–1870)
 Jadvyga Julija Vanda (1815–1895), vyras nuo 1836 metų kunigaikštis Eugenijus fon Ligne (1804–1880)
 Jurgis Henrikas (1817–1872), vedęs nuo 1853 metų grafaitę Sesiliją Zamoiskytę (1831–1904)

Palikuonys 
Jo duktė Izabelė Maria buvo kunigaikščio Vladislovo Leono Sapiegos moteriškos linijos senelė. Vladislovas Leonas Sapiega buvo vyriškos linijos Sofijos Komorovskos (Sapiegaitės) senelis, o šios anūkė yra Belgijos karalienė Matilda d’Udekem d’Akoz. Tokiu būdu, kunigaikštis Henrikas Liudvikas Liubomirskis yra 7-tos kartos Belgijos karalienės Matildos prosenelis.

Nuorodos 
 Biogram Henryka Lubomirskiego
 Henryk Ludwik ks. Lubomirski z Lubomierza h. Drużyna
 Родославная роспись князей Любомирских.

Išnašos 

Liubomirskiai
Spaustuvininkai
Lenkijos masonai
2015 m. Rusijos Grand Prix

2015 m. Rusijos Grand Prix – 15-tas 2015 m. Formulės 1 sezono etapas. Jis vyko spalio 9-11 dienomis Sočio olimpinio parko trasoje. Tai buvo antrosios Rusijos GP lenktynės per visą Formulės 1 istoriją.

Lewis Hamilton laimėjo lenktynes, o jo atstovaujama Mercedes ekipa antrą kartą iš eilės tapo Formulės 1 konstruktorių čempione.

Kvalifikacija 

Pastabos
  – Fernando Alonso gavo 35 starto pozicijų baudą už įvairių jėgos agregatų komponentų keitimus.
  – Roberto Merhi gavo 25 starto pozicijų baudą už įvairių jėgos agregatų komponentų keitimus.
  – Carlos Sainz, Jr. nedalyvavo kvalifikacijoje dėl avarijos, patirtos paskutinėse treniruotėse. Teisėjai vėliau leido jam startuoti lenktynėse.

Lenktynės 

Pastabos
  – Kimi Räikkönen finišavo penktas, tačiau po lenktynių gavo 30 sekundžių baudą dėl avarijos su V. Bottas.
  – Fernando Alonso finišavo dešimtoje vietoje, tačiau po lenktynių gavo 5 sekundžių baudą už išvažiavimus už trasos ribų.
  – Valtteri Bottas ir Daniel Ricciardo buvo klasifikuoti kaipo finišavę, nes abu įveikė daugiau nei 90% distancijos.

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2015 sporte
Steponas Zahorovskis

Steponas Zahorovskis (Zagorskis) (m. 1685) – ATR valstybinis veikėjas, Voluinės kaštelionas nuo 1684 metų.

Šeima 
Žmona − Luškovska, vaikai: 
 Katerina − Volodimiro seniūno Vaitiekaus Časkio ir Kijevo pakamario Adomo Olizaro žmona
 Martynas − Volodimiro seniūnas, Voluinės vėliavininkas

Literatūra 

 Jan Władysław Poczobutt Odlanicki, Pamiętnik, opracował Andrzej Rachuba, Warszawa 1987

|-

Lietuvos bajorai
Voluinės kaštelionai
uk:Стефан Загоровський
Rotonda (geometrija)

Geometrijoje rotonda – dvisienės simetrijos šeimos briaunainis. Rotonda yra panaši į kupolą, tik jos pagrindą su viršaus daugiakampiu jungia ne trikampiai ir stačiakampiai, kaip kupole, o trikampiai ir penkiakampiai. Penkiakampė rotonda (jei viršutinis penkiakampis yra taisyklingas) yra Džonsono kūnas.

Kitokio pavidalo rotondos gaunamos laikantis diedrinės simetrijos ir naudojant netaisyklingus lygiakraščius penkiakampius.

Birotonda 

Birotonda yra dvisienės simetrijos šeimos briaunainis, sudarytas iš dviejų rotondų, sudėjus jų pagrindus (didžiuosius daugiakampius). Jos yra panašios į bikupolus, tik vietoje pakaitomis einančių šoninių stačiakampių ir trikampių, čia eina penkiakampiai ir trikampiai. Jų būna dvi formos: ortobirotonda ( – vietoje) ir girobirotonda ( – pasukta); ortobirotondoje dvi rotondos sudėtos taip, kad glaudžiasi vienodi šoniniai daugiakampiai (kaip veidrodiniame atspindyje), o girobirotondoje viena rotonda pasukta kitos atžvilgiu ir glaudžiasi skirtingi daugiakampiai.

Penkiakampės birotondų sienos gali būti taisyklingi daugiakampiai, tada susidaro:
 penkiakampė ortobirotonda, kuri yra Džonsono kūnas J34;
 penkiakampė girobirotonda (dar vadinama ikosidodekaedru), kuri yra pustaisyklingis briaunainis.

Šaltiniai 
 Norman W. Johnson, „Convex Solids with Regular Faces“, Canadian Journal of Mathematics, 18, 1966, pages 169–200. Čia yra originalus 92 Džonsono kūnų aprašymas.
  Pirmas įrodymas, kad egzistuoja tik 92 Džonsono kūnai.

Briaunainiai
Stanislovas Liubomirskis (1722)

Stanislovas Liubomirskis  (, 1722 m. gruodžio 25 d., Lancuta – 1783 m. rugpjūčio 12 d, Lancuta) – stambus Lenkijos magnatas ir ATR valstybinis veikėjas, Karūnos didysis sargybinis (1752–1766) ir Karūnos didysis maršalka (1766–1783), pasiuntinys į seimus (1752–1766), „Familijos“ magnatų grupuotės šalininkas. Lancuto, Višnicko ir Pševorsko seniūnas. Giminės Lacuto pilies valdytojas.

Biografija 
Kilo iš Lancuto linijos Lenkijos kunigaikščių Liubomirskių giminės. Černigovo vaivados Jozefo Liubomirskio (1676–1732) ir Terezos Mnišek (1690–1746) antrasis sūnus. Jaunesnysis brolis Krokuvos vaivados ir kašteliono, kunigaikščio Antonijaus Liubomirskio (1718–1782).

Stanislovas Liubomirskis buvo renkamas 1746 metais nuo Sandomiro vaivadijos, 1748 nuo Livinijos, 1758 metais vėl nuo Sandomiro vaivadijos į tų metų seimus. 1758 metais įkūrė lenkų masonų ložę «Aux Trois Etoiles» («Į Tris Žvaigždes»).

1752 metais Stanislovas Liubomirskis gavo Karūnos didžiojo sargybinio pareigybę. 1762 metais buvo ketvirtą kartą išrinktas pasiuntiniu į seimą. 1764 metų gegužį-birželį buvo Konvokaciniame seime reformų pravedimo vienas iš iniciatorių. Rugpjūtį-rugsėjį tų pačių metų elekciniame seime palaikė išrinkimą Stanislovą Augustą Poniatovskį į Lenkijos karaliaus sostą.

1766 metais buvo išrinktas pasiuntiniu į seimą nuo Sandomiro vaivadijos. Tais pačiais metais gavo Karūnos didžiojo maršalkos pareigybę. Baro konfederacijos metu (1768–1772) Stanislovas Liubomirskis kvietė ATR karalių Stanislovą Poniatovskį pereiti į sukilusių konfederatų pusę, kuri naudojosi Prancūzijos palaikymu, ir atsisakyti nuo politinės sąjungos su Rusijos imperija. 

1773–1775 metais Karūnos didysis maršalka Stanislovas Liubomirskis dalyvavo Padalijimo seimo darbe, sušaukto Lenkijos karaliaus Stanislovo Poniatovskio Rusijai, Prūsijai ir Austrijai spaudžiant, kur pasisakė prieš padalijimo akto patvirtinimą ir naujos ATR tvarkos. po pirmojo ATR padalijimo perėjo į magnatinę opoziciją karaliui ir dalyvavo Pastovios Tarybos, sukurtos 1775 metais, posėdžiuose.

Baltojo erelio (1757) ir Švento Stanislovo (1765) ordinų kavalierius.

Šeima ir vaikai 
1753 metų birželio 9 d. vedė kunigaikštytę Izabelę (Elžietą Eleną Aną) Čartoriskaitę (1733–1816), Rusios vaivados (1731–1782), kunigaikščio-magnato Augusto Aleksandro Čartoriskio (1797–1782) ir Marijos Sofijos Seniavskytės (1699–1777) dukterį. Vaikai:

 Elžbieta (1755–1783), nuo 1773 metų Lietuvos didžiojo maršalkos Ignoto Potockio (1750–1809) žmona
 Julija (1764–1799), nuo 1785 metų Lenkijos rašytojo, grafo Jono Nepomuko Potockio (1761–1815) žmona
 Aleksandra (1760–1830), nuo 1776 metų generolo-majoro grafo Stanislovo Kostka Potockio (1755–1821) žmona
 Marija Konstancija (1763–1840), nuo 1783 metų Karūnos lauko etmono Severino Rževuskio (1743–1811) žmona.

Literatūra 
 Stanisław Lubomirski, Pod władzą księcia Repnina, opracował i wstępem poprzedził Jerzy Łojek, Warszawa 1971

Nuorodos 
 Родословная князей Любомирских

Liubomirskiai
Karūnos didieji maršalkos
Karūnos didieji sargybiniai
Lenkijos masonai
ATR Seimo atstovai
Filipinų vyrų krepšinio rinktinė

Filipinų vyrų krepšinio rinktinė – krepšinio komanda, tarptautinėse varžybose atstovaujanti Filipinų valstybei.

Pasiekimai olimpinėse žaidynėse 
 1936 – 5 vieta
 1948 – 12 vieta
 1952 – 9 vieta
 1956 – 7 vieta
 1960 – 11 vieta
 1964 – 
 1968 – 13 vieta
 1972 – 13 vieta
 1976 – 
 1980 – 
 1984–2020 –

Dalyvavimas pasaulio čempionatuose 
 1954 m. – 3 vieta 
 1959 m. – 8 vieta
 1974 m. – 13 vieta
 1978 m. – 8 vieta
 2014 m. – 21 vieta
 2019 m. – 32 vieta

Dalyvavimas Azijos čempionatuose 

 1960 – 1 vieta 
 1963 – 1 vieta 
 1965 – 2 vieta 
 1967 – 1 vieta 
 1969 – 3 vieta 
 1971 – 2 vieta 
 1973 – 1 vieta 
 1975 – 5 vieta
 1977 – 5 vieta
 1979 – 4 vieta
 1981 – 4 vieta
 1983 – 9 vieta
 1985 – 1 vieta 
 1987 – 4 vieta
 1989 – 8 vieta
 1991 – 7 vieta
 1993 – 11 vieta
 1995 – 12 vieta
 1997 – 9 vieta
 1999 – 11 vieta
 2003 – 15 vieta
 2007 – 9 vieta
 2009 – 8 vieta
 2011 – 4 vieta
 2013 – 2 vieta 
 2015 – 2 vieta 
 2017 – 7 vieta

Filipinų kultūra
Azijos krepšinis
2015 m. JAV Grand Prix

2015 m. JAV Grand Prix – 16-tas 2015 m. Formulės 1 sezono etapas, kuris vyko Amerikos trasoje spalio 23-25 dienomis.

Dėl stipraus lietaus ir žaibavimo antrosios penktadienio treniruotės buvo atšauktos. Taip pat dėl prastų oro sąlygų kvalifikaciniai važiavimai buvo nutraukti po antrosios dalies.

Nugalėjęs šiose lenktynėse L. Hamilton tapo antrą kartą čempionu (trečią kartą savo karjeroje).

Kvalifikacija 

Pastabos
 – Dėl smarkaus lietaus 3 kvalifikacijos dalis buvo atšaukta, o starto pozicijos paskirtos pagal 2 dalies rezultatus.
 – Sebastian Vettel ir Kimi Räikkönen gavo po 10 starto pozicijų baudas už jėgos agregato keitimus.
 – Valtteri Bottas gavo 5 starto pozicijų baudą už pavarų dėžės keitimą.
 – Will Stevens gavo 20 starto pozicijų baudą dėl įvairių pakeitimų jėgos agregate.
 – Carlos Sainz, Jr. nesugebėjo nuvažiuoti kvalifikacijos rato geresnio nei 107 %, tačiau po lenktynių teisėjai leido jam startuoti.

Lenktynės 

Pastabos
  – Carlos Sainz, Jr. finišavo 6, tačiau gavo 5 s baudą dėl viršyto greičio techninio aptarnavimo zonoje.

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2015 sporte
JAV sportas
Tomas Vavžeckis

Tomas Vavžeckis (, 1759 m. kovo 7 d. – 1816 m. rugpjūčio 5 d.) – Lietuvos ir ATR karinis ir politinis veikėjas, Kauno pakamaris (nuo 1784), Lietuvos didysis vėliavininkas (1791).  Vienas iš 1794 m. sukilimo vadovų, generolas leitenantas.

Biografija 
Gimė ir augo žinomoje Breslaujos vaiskio Tado Aleksandro Vavžeckio ir Barboros Tyzenhauzaitės penkių vaikų šeimoje. Broliai Tomas ir Juozapas tapo generolais, o Benediktas –  Breslaujos maršalka.  Tomas mokėsi Vidžių jėzuitų mokykloje, buvo vienas iš Gegužės 3 konstitucijos rėmėjų susivienijimo narių. 1787 m. vedė Juzėfą Pacaitę, apsigyveno jos kraitiniame Kalvių dvare. Šeimos lėšomis pastatyta Kalvių Šv. Antano Paduviečio bažnyčią. 

Reformų šalininkas, 1788 metais buvo išrinktas pasiuntiniu (deputatu) nuo Breslaujos pavieto į Ketverių metų seimą (1788–1792). 1791 metų sausį ATR valdovas Stanislovo Augusto Poniatovskio suteikė Lietuvos didžiojo vėliavininko pareigybę. 1791 m. buvo siūloma tapti Lietuvos dvaro paiždininkiu, bet jis atsisakė šio paskyrimo norėdamas tapti Targovicos konfederacijos nariu. 1792 metais dalyvavo ATR–Rusijos kare.

Prasidėjus 1794 m. sukilimui materialiai rėmė kariuomenę, tapo Lietuvos tautinės aukščiausiosios tarybos nariu. Vėliau pats kovojo sukilėlių gretose: pirmiau Breslaujos apskrityje, vėliau Kurše (pasižymėjo šturmojant Liepojos miestą). Sukilėliams pralaimėjus Macejovicų mūšį, jų vadas Tadas Kosciuška Rusijos caro pareigūnų buvo suimtas. Vietoje jo 1794 m. spalio 10 d. – lapkričio 16 d. sukilėlių ginklotojų pajėgų vyriausiuoju vadu buvo paskirtas Tomas Vavžeckis. 1794 m. spalio 16 d. jam suteiktas generolo leitenanto laipsnis,

Dalyvavo Varšuvos gynime, prie Radošicų pateko į nelaisvę. Buvo kalinamas Sankt Peterburgo Petropavlovsko tvirtovėje. 1796 m. sutiko prisiekti ištikimybei Rusijos imperatoriui Pavelui I, už tai buvo išlaisvintas kartu su 12 tūkstančių kalintų sukilėlių. Tais pačiais metais grįžo į Lietuvą. Vėliau bendradarbiavo su carine administracija, gyveno Sankt Peterburge. Caras Aleksandras I jį buvo paskyręs Lenkijos kralystės teisingumo ministru. Nuo 1813 m. Laikinosios tarybos, valdžiusios Varšuvos kunigaikštystę, narys.

Palaidotas Baltarusijoje: Vitebsko srities Breslaujos rajono Vidžiuose. Vidzy Laučinskija kaime yra išlikusi XVIII a. T. Vavžeckio statyta sodyba su dviejų šimtų metų senumo parku..

Įvertinimas 
1786 m. tapo Švento Stanislovo, 1791 m. – Baltojo erelio ordinų kavalieriumi.

Atminimo įamžinimas 
  Viniaus arkikatedroje pastatytas T.Vavžeckios biustas ir pritvirtinta plokštė su memorialiniu įrašu (skulpt. Kazimieras Jelskis)
  Niurkonių kaime brolio Juozapo lėšomis pastatyta Tomo Vavžeckio atminimo koplyčia (arch. Julijus Grosas) 
 1994 metais buvo išleistas Baltarusijos pašto ženklas, skirtas T.Vavžeckiui.

Išnašos

Šaltiniai 
 Биография Томаша Вавжецкого

Lietuvos bajorai
Lietuvos dvaro paiždininkiai
Lietuvos didieji vėliavininkai
1794 m. sukilimo generolai
ATR generolai leitenantai
Žemietijos pakamariai
ATR Seimo atstovai
Janet Jackson

Janet Damita Jo Jackson (g. 1966 m. gegužės 16 d.) – amerikiečių dainininkė, dainų autorė ir aktorė. Ji – jauniausia atlikėjo Michael Jackson sesuo, savo karjerą pradėjusi seriale „The Jacksons“. Debiutinį albumą „Janet Jackson“ atlikėja išleido 1982 m. ir šiuo metu yra išleidusi vienuolika albumų, iš kurių naujausiasis, „Unbreakable“, buvo išleistas 2015 m. spalį ir pasiekė pirmąją vietą „Billboard 200“ tope.

Janet Jackson visame pasaulyje yra pardavusi daugiau nei 160 milijonų įrašų ir yra viena iš geriausiai parduodamų visų laikų atlikėjų.

Diskografija 
 Janet Jackson (1982)
 Dream Street (1984)
 Control (1986)
 Janet Jackson’s Rhythm Nation 1814 (1989)
 janet. (1993)
 The Velvet Rope (1997)
 All for You (2001)
 Damita Jo (2004)
 20 Y.O. (2006)
 Discipline (2008)
 Unbreakable (2015)

Nuorodos 
 
 
 

JAV atlikėjai
JAV aktoriai
Unbreakable

Unbreakable – vienuoliktasis amerikiečių atlikėjos Janet Jackson albumas, išleistas 2015 m. spalio 2 d. Tai – pirmasis atlikėjos albumas per septynerius metus. „Unbreakable“ susilaukė teigiamų kritikų įvertinimų ir debiutavo pirmoje „Billboard 200“ topo vietoje, tapdamas septintuoju atlikėjos albumu, pasiekusiu viršūnę.

Dainų sąrašas 

2015 albumai
Revival

Revival – antrasis studijinis amerikiečių atlikėjos Selena Gomez albumas, išleistas 2015 m. spalio 9 d. Albumas susilaukė teigiamų kritikų įvertinimų, kurie gyrė Gomez vokalą bei albumo prodiusavimą. Per pirmąją savaitę buvo parduota 117 tūkstančių albumo kopijų ir jis debiutavo pirmoje „Billboard 200“ topo vietoje, tapdamas antruoju iš eilės atlikėjos albumu, pasiekusiu viršūnę.

Dainų sąrašas 

2015 albumai
Jokūbavo dvaras

Jokūbavo dvaras (arba Stončių dvaras, Stančių dvaras) – buvusi dvaro sodyba Jokūbave, Kretingos rajone, tarpukaryje priklausiusi buvusiam Lietuvos prezidentui Aleksandrui Stulginskiui. Dvaro parke jam pastatytas paminklas. Išlikę dvaro sodybos ūkiniai pastatai, dvarininko namo pamatai, kai kurios parko medžių alėjos. Dvaro sodybos fragmentai yra įtraukti į Kultūros paveldo registrą (unik. kodas ).

Istorija 

XVIII a. pradžia laikoma Jokūbavo miestelio ir dvaro sodybos užuomazga. 1766 m. iš Onos Sapiegaitės–Masalskienės, valdžiusios žemes Kartenos apylinkėse, aplink Jokūbavą buvusias žemes nupirko dvarininkas, Žemaičių kunigaikštystės pakamaris Jokūbas Nagurskis, iš ko ir kilo miestelio pavadinimas. Jokūbavo dvarą XIX a. vid.– XX a. pr. valdė garsi Parčevskių giminė. Dvare 1915–1918 m. šeimininkavo Oberosto Lietuvos srities Kretingos apskrities karinės valdžios viršininko skiriami vietininkai.

Po žemės reformos 1926 m. Jokūbavo dvaras buvo išparceliuotas. Dalis dvaro žemių priskirta Petrikaičių kaimui, o kita pavadinta Suktinių kaimu ir išdalinta Lietuvos kariuomenės savanoriams ir dvaro kumečiams. Likusią sodybą įsigijo  Aleksandras Stulginskis, gyvenęs ir ūkininkavęs dvare iki 1941 m.   

Pokaryje dvaro žemė ir pastatai nacionalizuoti. 1945 m. čia pradėjo veikti Kretingos tarybinio ūkio padalinys. 1950 m. vietoje tarybinio ūkio padalinio įsteigtas Jokūbavo kolūkis, kurio administracija įsikūrė dvaro rūmuose. 1950–1992 m. Jokūbavas buvo centrinė ūkio gyvenvietė. Apie 1995 m. buvo nugriautas dvarininko namas, jo pamatai užkonservuoti.

Nuorodos 
 Sąrašas:Lietuvos dvarai
 Jokūbavo dvaras Lietuvos dvarų duomenų bazėje 
 Jokūbavo dvaras Kretingos krašto enciklopedijoje 
 Stončių dvaras

Kretingos rajono dvarai
Jokūbavas
Years & Years

Years & Years – britų elektroninės muzikos grupė iš Londono, susikūrusi 2010 m. Grupė išgarsėjo 2015 m. sausį išleidusi singlą „King“, kuris pasiekė pirmąją vietą Jungtinės Karalystės singlų tope. Tų pačių metų liepą buvo išleistas debiutinis grupės albumas „Communion“, taip pat pasiekęs pirmąją vietą šalyje.

Grupės nariai 
 Olly Alexander – vokalas, klavišiniai
 Mikey Goldsworthy – sintezatorius, klavišiniai, bosinė gitara, akustinė bosnė gitara
 Emre Türkmen – sintezatorius, klavišiniai, ritminės mašinos, programavimas, akustinė gitara
 Dylan Bell – būgnai (tik koncertuose)

Diskografija 
 Communion (2015)

Nuorodos 
 
 

 Jungtinės Karalystės atlikėjai
Communion

Communion – debiutinis britų elektroninės muzikos grupės „Years & Years“ albumas, išleistas 2015 m. liepos 10 d. Albumas susilaukė teigiamų kritikų įvertinimų ir debiutavo pirmoje vietoje Jungtinėje Karalystėje.

Dainų sąrašas 

2015 albumai
Debiutiniai albumai
Born in the Echoes

Born in the Echoes – aštuntasis studijinis britų elektroninės muzikos dueto „The Chemical Brothers“ albumas, išleistas 2015 m. liepos 17 d. Tai – pirmasis grupės albumas per penkerius metus nuo 2010 m. išleisto „Further“. Albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje, tapdamas šeštuoju grupės albumu, pasiekusiu topo viršūnę.

2016 m. „Grammy“ apdovanojimuose „Born in the Echoes“ buvo nominuotas geriausio šokių/elektroninės muzikos albumo nominacijoje, o singlas „Go“ – geriausio šokių muzikos įrašo.

Dainų sąrašas 

2015 albumai
Svetlana Aleksijevič

Svetlana Aleksijevič (; 1948 m. gegužės 31 d.) – baltarusių rašytoja, žurnalistė, scenaristė. 2015 m. jai suteikta Nobelio literatūros premija už polifoninę prozą, įamžinančią kentėjimą bei mūsų laikų heroizmą. Ji yra pirmoji baltarusių rašytoja, gavusi tokį apdovanojimą. 2020 m. Vytauto Didžiojo universitetas suteikė VDU Garbės daktaro vardą.

Bibliografija 
 Апошнія сведкі. Мінск, 1985.
 У вайны не жаночае аблічча: дак. аповесць. Мінск, 1991. 
 Зачараваныя смерцю: Пер. з рус. М. С. Гіля. Мінск, 1993. 
 Чарнобыльская малітва: Хроніка прышласці: Дак. аповесць. Мінск, 1999. 
 Час сэканд-хэнд (Канец чырвонага чалавека). Мінск, 2014.

Lietuvių kalba 
 Černobylio malda : ateities kronika. Vilnius: Alma Littera, 2015.
 Laikas iš antrų rankų. Vilnius: Kitos knygos, 2016.
 Karo veidas nemoteriškas. Vilnius: Alma Littera, 2017.
 Cinko berniukai. Vilnius: Alma Littera, 2017.

Išnašos

Nuorodos 
 S. Aleksijevič tinklalapis 

Baltarusijos rašytojai
Nobelio literatūros premijos laureatai
Milutinas Milankovičius

Milutinas Milankovičius (, 1879 m. liepos 28 d. – 1958 m. gruodžio 12 d.) – serbų matematikas, astronomas, klimatologas, geofizikas, inžinerius, technologijos mokslų daktaras, profesorius ir mokslo populiarintojas. Milankovičius geriausiai žinomas dėl dviejų pagrindinių savo darbų, reikšmingai prisidėjusių prie XX a. mokslo raidos. Pirmuoju savo darbu „Canon of the Earth’s Insolation“ („Žemės insoliacijos kanonas“) Milankovičius apibūdino visų tuo metu žinotų planetų klimatus. Antrasis darbas buvo skirtas paaiškinti ilgalaikius Žemės klimato svyravimus, sukeltus Žemės orbitinių parametrų kaitos. Milankovičiaus nustatyti astronominiai Žemės orbitos ciklai ne tik leido paaiškinti kaip geologinėje praeityje susidarydavo apledėjimai, bet ir prognozuoti klimato raidą tūkstančiams metų į priekį. Be to, Milankovičius apskaičiavo oro temperatūrą viršutiniuose Žemės atmosferos sluoksniuose, vidinių Saulės sistemos kūnų (Merkurijaus, Veneros, Marso ir Mėnulio) atmosferų termines sąlygas bei išorinių Saulės sistemos planetų atmosferų storius. Savo darbais Milankovičius įrodė dangaus mechanikos ir Žemės mokslų tarpusavio ryšį bei paskatino perėjimą nuo aprašomųjų prie tiksliųjų mokslų .

Šaltiniai 

Serbijos mokslininkai
Klimatologai
Matematikai
Fizikai
Serbijos rašytojai